
Ата-аналарға кеңес: «Мектеп жасына дейінгі баланың қоғамдық
                              өміріндегі қарым-қатынастың маңызы»

 Мектеп жасына дейінгі балалардың қоғамдық өміріндегі қарымқатынасы олардың тілдік қорының пайда болуымен жүзеге асырылады. Қарым-қатынастың бірінші формасы балалардың танымдық іс-әрекетінің негізінде жүзеге асады. Оның көрініс беру мерзімі тұрақсыз. Жағдаяттан тыс танымдық форманың шеңберіндегі қарым-қатынас танымдық ісәрекеттің негізінде жүзеге асатындықтан баланың білу, түсіну, меңгеру ұмтылысы жетекші орыналады. Мектепке дейінгі шақта баланың зейінін адамдардың өзара қатынастарындағы оқиғалар қызықтыра бастайды. Адамдар, олардың қылықтары, мінез-құлықтарының нормалары бала мен ересек қарым-қатынасының мәніне айналады. Осылайша қарымқатынастың ең кеш, әрі күрделі жағдаяттан тыс жеке түрі қалыптасады. Қарым-қатынастың бұл түрінің көрініс беру мерзімі  біршама тұрақсыз болады. Оның қарапайым формаларын үш-төрт жастағы балалардан да байқауға болады. Мектепке дейінгі ересек жас шамасына таяу қарымқатынастың осы түрін меңгерген балалардың саны біршама ұлғайып, дамиды. Жағдаяттан тыс жеке қарым-қатынас мектепке дейінгі 5-6 жастағы балаларға тән. Жағдаяттан тыс жеке қарым-қатынастың айрықша ерекшелігі баланың ересекпен өзара түсіністікке мұқтаж болуымен анықталады. Ересектер мен баланың өзара қарымқатынасындағы көзқарастарының ортақтастығы және эмоциялы бағалауы олардың дұрыс қарым-қатынасын білдіреді. Баланың ортамен тіл табысу қабілетінің өзі оның мінез-құлқының талаптары мен міндеттеріне сәйкес келіп, оның ересектермен іскер, тұлғалық және танымдық қатынастарын қаншалықты қолданып, өзгертетіндігіне байланысты болады. Баланың қоғамдағы бастапқы қарым-қатынасы оның отбасынан басталады.  Балалабақша жағдайында өмірінің алғашқы күнінен бастап, құрдастарының ортасында болады. Балалар қуана-қуана бірге ойнайды, еңбектенеді, ортақ іспен айналысады, олар тіл табысуға құмар келеді. Тәрбиеші отбасымен бірлікте болып, мақсатты педагогикалық ықпалдың нәтижесінде баланың басқа адамдармен және құрдастарымен өзара қатынастарының сипатын анықтайтын тұлғалық сапаларын, мінез-құлықтарының әдеттері мен дағдыларын қалыптастырады.

